cyanic-selkie/wikianc huggingface dataset:
বাংলাদেশ বিজ্ঞান একাডেমি ফেলোশিপ
জাতীয় ফেলো
প্রতিষ্ঠাকালীন ১২জন ফেলোও এর অন্তর্ভূক্ত তবে তাদের ফাউন্ডেশন ফেলো হিসেবে অবহিত করা হয়। একাডেমির নীতিমালা অনুসারে বিজ্ঞানের বিভিন্ন শাখায় অসামান্য মৌলিক অবদানের স্বীকৃতিস্বরুপ এই শাখায় ফেলো নির্বাচন করা হয়। এই শাখায় ১০০ জনের বেশি ফেলো নির্বাচন করা হয় না। নীতিমালা অনুসারে ১০০ জন পূর্ণ হওয়ার পূর্ব পর্যন্ত নিয়োগ করা হয় তবে কোন এক বছরে ১০ জনের বেশি ফেলো নিয়োগ করা হয় না। পদত্যাগ, অবসর বা মৃত্যুজনিত কারণে নির্বাচিত কোন সদস্যপদ খালি হলে ফেলো নির্বাচনের নির্দেশিকা অনুসারে শূন্যপদে ফেলো নিয়োগ করা হয়। নিম্নোক্ত তালিকাতে এখন পর্যন্ত জাতীয় ফেলো শাখায় ফেলোশিপপ্রাপ্ত ব্যক্তিবর্গের সবার নাম রয়েছে।
প্রবাসী ফেলো
বাংলাদেশি বিশিষ্ট বিজ্ঞানী যারা স্থায়ী অথবা অস্থায়ীভাবে প্রবাসে বসবাস করছেন তাদের প্রবাসী ফেলোশিপ প্রদান করা হয়। এ শাখায় একইসাথে অনধিক ২০ জন ফেলো নির্বাচিত করা হয়। তবে ২০ জনের কোটা পূর্ণ হওয়ার পূর্ব পর্যন্ত এক বছরে সর্বোচ্চ তিনজনকে নিয়োগ দেওয়া হয়। নিম্নোক্ত তালিকাতে এখন পর্যন্ত প্রবাসী ফেলো শাখায় ফেলোশিপপ্রাপ্ত ব্যক্তিবর্গের সবার নাম রয়েছে।
বিদেশি ফেলো
বিশিষ্ট বিজ্ঞানী যারা বাংলাদেশের নাগরিক নন এবং বিজ্ঞানে গুরুত্বপূর্ণ অবদান রেখেছেন বা এ বিষয়ে যাদের বিশেষ জ্ঞান রয়েছে তাদের বিদেশি বা আন্তজার্তিক ফেলোশিপ প্রদান করা হয়। নিম্নোক্ত তালিকাতে এখন পর্যন্ত বিদেশি ফেলো হিসেবে মনোনীত ব্যক্তিবর্গের সবার নাম রয়েছে।
নাদ আলী জেলা
নাদ আলী অথবা নাদ-ই আলী আফগানিস্তানের হেলমান্দ প্রদেশে অবস্থিত একটি অন্যতম জেলা। মার্জা নাদ আলীর অন্তর্ভুক্ত একটি কৃষি জমির জেলা। হেলমান্দ ও অর্ঘন্দাব উপত্যকা কর্তৃপক্ষ কর্তৃক সেচ ব্যবস্থা পরিচালিত হয়ে থাকে। ১১ কিলোমিটার পশ্চিমে একই নামের একটি ছোট শহর হেলমান্দ নদীর রয়েছে।
শিন কালে গ্রামের শিশুরা শিক্ষার ক্ষেত্রে দারুণভাবে অগ্রগতি অর্জন করেছে, যেটি মানবিক বিষয়ক সমন্বয় সাধনের জন্য ইউনাইটেড নেশনস অফিস কর্তৃক স্বীকৃত হয়েছে এবং প্রকাশিত হয়েছে।
২৭৩
২৭৩ গ্রেগরীয় বর্ষপঞ্জির একটি সাধারণ বছর।
নীল (রামায়ণ)
হিন্দু মহাকাব্য রামায়ণ অনুসারে নীল (সংস্কৃত ভাষার দেবনাগরী লিপিতে: नील), ছিলেন অগ্নির পুত্র, যার নামের আক্ষরিক অর্থ নীলবর্ণ। মহাকাব্য রামায়ণে স্পষ্ট উল্লেখ পাওয়া যায় যে বিষ্ণুর অবতার, অযোধ্যার রাজা দশরথের জ্যেষ্ঠ পুত্র রাম পিতৃসত্য পালনার্থে বনবাস নিলে তার স্ত্রী সীতাকে লঙ্কাদ্বীপের রাক্ষস রাজা রাবণ অপহরণ করেন। সীতাকে অনুসন্ধানকালে বানররাজ সুগ্রীবের সাথে তার মিত্রতা হয় ও তিনি বানরদের সহায়তায় বানরসেনা তৈরী করেন। নীল ছিলেন এই বানরদলের গোষ্ঠীপ্রধান। তিনি ছিলেন কিষ্কিন্ধ্যার বানররাজ সুগ্রীবের বানরসেনার সর্বাধিনায়ক। রাম রাবণের যুদ্ধে রামের পক্ষে বানরসেনার সেনাধ্যক্ষের দায়িত্ব নেন ও লঙ্কার রাজা রাবণের পক্ষে যুদ্ধে অংশ নেওয়া একাধিক রাক্ষস নিধন করেন।
যদিও মূল রামায়ণ অনুসারে রামায়ণের মূখ্য চরিত্র রামের লঙ্কা গমনের সুবিধার জন্য সমুদ্রের ওপর নির্মিত ভারতের দক্ষিণ দিকে অবস্থিত রামেশ্বরম থেকে লঙ্কার (যা বর্তমানে শ্রীলঙ্কা রাষ্ট্র) মান্নার অবধি বিস্তৃত বিশাল একটি সেতু নির্মাণের অন্যতম পরিকল্পক ছিলেন বানর নল। একাধিক সংস্করণভেদে এই রামসেতু নির্মাণে রামের বানর সেনার অপর এক প্রযৌক্তিক বানর ও নলের ভ্রাতা হিসাবে নীলের নামও পাওয়া যায়।
পটভূমি
রামায়ণে বানর সেনাধ্যক্ষ নীলকে অগ্নিদেবের পুত্র হিসাবে বর্ণিত করা হয়েছে। রামের বানর সেনার মধ্যে তিনিই ছিলেন প্রথম উদ্দীপ্ত, খ্যাতিসম্পন্ন ও পরাক্রমশালী বানর। রামায়ণের মুখ্য চরিত্র রামের স্ত্রী সীতার লঙ্কার রাক্ষস রাজা রাবণের দ্বারা অপহরণের পর তাকে উদ্ধার করতে যারা সাহায্য করেছিলেন তাদের মধ্যে নীল ছিলেন অন্যতম উল্লেখযোগ্য। রামায়ণের বিভিন্ন সংস্করণ বিভিন্ন গল্পের মাধ্যমে নীলের চরিত্রের বিবরণ করেছে।
সীতার অনুসন্ধান
রামায়ণে নীলকে বর্ণিত করা হয়েছে বানররাজ সুগ্রীবের আজ্ঞাবাহী অধস্তন এবং তার বানর সেনার সর্বাধিনায়ক হিসাবে। সুগ্রীব তার পরম মিত্র রামের অপহৃত স্ত্রী সীতাকে অনুসন্ধান করতে নীলকে আদেশ করেন যেন সে বানর রাজ্যের সমস্ত বানরকে একত্রিত করে। মহাকাব্যে বানররাজ্য কিষ্কিন্ধ্যা থেকে নির্দিষ্টভাবে দক্ষিণ পথগামী বানর দলটির নির্বাচিত দলপতি হিসাবে নীলের নাম রয়েছে। মহাভারতেও একাধিক পংক্তিতে সীতার অনুসন্ধানে নীলের অবদানের কথার উল্লেখ পাওয়া যায়।
রামায়ণে বানর সেনার মধ্যে যে চারজন বীর ভারতীয় মূল ভূখণ্ড থেকে এক লাফে অনায়াসে লঙ্কা অবধি পৌঁছানোর ক্ষমতা রাখে তাদের মধ্যে নীল ছিলেন অন্যতম। কাব্য প্রসঙ্গে শেষ পর্যন্ত রামভক্ত হনুমান এবং বানর সেনাধ্যক্ষ নীলই সীতার সন্ধানে লঙ্কা যেতে সমুদ্র পাড়ি দেওয়ার জন্য নির্বাচিত হয়েছিলেন। লঙ্কা যাওয়ার জন্য বানররাজ সুগ্রীব নীলকে পর্যাপ্ত খাদ্য সহজলভ্য এমন একটি পথ নির্বাচন করতে বলেছিলেন। সুগ্রীব এবং নীল উভয়ই বানর সৈন্যের নির্দিষ্ট গতিবিধি নজর রাখা ও তাদের যাওয়ার সুগম্য পথ নির্বাচন করেছিলেন।
যুদ্ধক্ষেত্রে
রাম-রাবণের যুদ্ধে রাবণ এবং তার রাক্ষস সৈন্যের বিরূদ্ধে রামের বানর সৈন্যের সেনাধ্যক্ষ হিসাবে নির্বাচিত হয়ে নলই তার বানরদলের পরিচালনা করেছিলেন। রামায়ণের সেনা সর্বাধিনায়ক নীলের সাথে রাক্ষস নিকুম্ভের দ্বন্দ্বের বিস্তারিত উল্লেখ পাওয়া যায়। রাক্ষস সৈন্য দ্বারা আহত হয়েও নীল নিকুম্ভের রথের চাকা তুলে সেই চাকা দিয়েই তাকে হত্যা করেন। নীল রাবণপুত্র প্রহস্তের সাথেও ভীষন যুদ্ধ করেছিলেন। রাক্ষস সৈন্যরা একযোগে বিভিন্ন দিক থেকে তার দিকে তীর নিক্ষেপ করলে পালাবার পথ খুঁজে না পেয়ে চোখ বুজে তিনি তা সহ্য করে নেন। পরে প্রহস্ত মুগুর নিয়ে তীব্রবেগে তার দিকে ধেয়ে এলে প্রত্যুত্তরে নল তার দিকে বড়ো পাথর ছুড়ে মারেন এবং পরে রথের চাকা নিক্ষেপ করলে যুদ্ধক্ষেত্রে প্রহস্তের মৃত্যু হয়। নীল রাবণের রথের ওপর চড়ে বসে তাকেও যুদ্ধের আহ্বান করেন। নীল এবং হনুমান একসাথে রাবণপুত্র ত্রিশির ও মহোদরার বিরূদ্ধে যুদ্ধ করেন এবং পাথরের আঘাতে তাদের হত্যা করেন। মহাভারতে বর্ণিত আছে যে নীল প্রমথি নামে এক রাক্ষসকেও যুদ্ধক্ষেত্রে নিহত করেন। কম্ব রামায়ণ অনুসারে অসচেতনভাবে রাবণের জ্যেষ্ঠ পুত্র মেঘনাদ নীলকে পরাজিত করেন।
নিজেকে অজেয় প্রমাণ করার জন্য নিজ গৃৃৃৃহে রাবণ একটি যজ্ঞের আয়োজন করলে নীলের পরিচালনায় বানরদল সেখানে উপস্থিত থেকে তার আহুতিতে বিঘ্ন ঘটায়। কৃত্তিবাসী রামায়ণে এই ঘটনার বিস্তারিত বিবরণ রয়েছে। কাহিনী অনুসারে নীল রাবণের মাথার ওপর উঠে প্রস্রাব করার মাধ্যমে রাবণকে অশুচি করে ও তার যজ্ঞ পণ্ড করে।
জৈন সংস্করণ
জৈন গ্রন্থ অনুসারে নল জৈনদীক্ষা গ্রহণ করেন এবং বর্তমান মহারাষ্ট্রে অবস্থিত মাঙ্গী-তুঙ্গীর নিকট মোক্ষ লাভ করেন।
আলোরোসের টলেমি
আলোরোসের টলেমি (Πτολεμαῖος) (মৃত্যু-৩৬৫ খ্রিস্টপূর্বাব্দ) আর্গিয়াদ রাজবংশের রাজা তৃতীয় পেরদিক্কাসের রাজত্বকালের প্রথম দিকে ম্যাসিডনের রাজপ্রতিনিধি ছিলেন।
সংক্ষিপ্ত জীবনী
টলেমি ম্যাসিডন শাসনকারী আর্গিয়াদ রাজবংশের রাজা তৃতীয় আমুনতাস ও তাঁর প্রধানা পত্নী প্রথম ইউরিদিকের কন্যা ইউরিনোয়ের স্বামী ছিলেন। প্রথম ইউরিদিকে তাঁর জামাতা টলেমির সঙ্গে ষড়যন্ত্র করে তৃতীয় আমুনতাসকে হত্যা করতে চেয়েছিলেন এবং এরপর টলেমিকে বিবাহ করে রাজ্যের শাসনভার তাঁর হাতে তুলে দিতে চেয়েছিলেন। কিন্তু ইউরিনোয়ে এই ষড়যন্ত্রের কথা জানতে পেরে তাঁর পিতাকে সব জানিয়ে দেন কিন্তু তৃতীয় আমুনতাস কোন শাস্তি না দিয়ে প্রথম ইউরিদিকেকে ক্ষমা করে দেন।  ৩৭১ খ্রিস্টপূর্বাব্দে তৃতীয় আমুনতাসের মৃত্যু হলে, তাঁর জ্যেষ্ঠ পুত্র দ্বিতীয় আলেকজান্ডার সিংহাসনে আরোহণ করলে দুই বছরের মধ্যে টলেমি তাঁকে হত্যা করেন, কিন্তু থিবসের সেনাপতি পেলোপিদাসের চাপে নিজে ম্যাসিডনের শাসক না হয়ে পরবর্তী রাজা শিশু তৃতীয় পেরদিক্কাসের রাজপ্রতিনিধি হয়ে থাকতে বাধ্য হন। ৩৬৫ খ্রিস্টপূর্বাব্দে তৃতীয় পেরদিক্কাস তাঁকে হত্যা করেন।
আবদুল হাই শিকদার
আবদুল হাই শিকদার (জন্মঃ ১৯৫৭ সাল) বাংলাদেশের একজন বিশিষ্ট কবি, প্রাবন্ধিক এবং সাংবাদিক। সাহিত্য-সংস্কৃতির প্রায় সকল অঙ্গণে তার রয়েছে সরব পদচারণা। তবে কবি হিসেবেই তিনি সমধিক পরিচিত। মানবতা, স্বাধীনতা, জাতীয়তাবাদী চেতনার ধারক এই কবির মুখে সবসময় ধ্বনিত হয়েছে প্রেম, প্রকৃতি, বিশ্বমানবতা, শোষণমুক্ত সমাজ ও বাংলাদেশের সার্বভৌমত্বের কথা। এজন্য ১৯৯৬ সালের ২৫ সেপ্টেম্বরে কবি সন্ত্রাসী হামলার শিকার হলেও মানবমুক্তির স্বপ্ন, মুক্তচিন্তা ও সার্বভৌমত্বের প্রশ্নে তিনি আছেন আপোষহীন। তার লেখনীতে বাংলাদেশের জাতিসত্তা ও বিশ্বমানবতার কথা প্রকাশ পাওয়ায় কবি আবদুল হাই শিকদারকে 'জাতিসত্ত্বার কবি'ও বলা হয়ে থাকে। জাতীয় ইতিহাস ও ঐতিহ্য অনুসন্ধানেও গণমাধ্যমে তিনি পালন করেছেন গুরুত্বপূর্ণ ভূমিকা। বাংলাদেশ টেলিভিশনে প্রচারিত তার শিকড় সন্ধানী ম্যাগাজিন অনুষ্ঠান "কথামালা" তাকে এনে দেয় ব্যাপক জনপ্রিয়তা।
জন্ম ও শৈশব
কবি আবদুল হাই শিকদার ১৯৫৭ সালের ০১ জানুয়ারিতে কুড়িগ্রামের ভুরুঙ্গামারী উপজেলার দুধকুমার নদীর তীরে দক্ষিণ ছাট গোপালপুর গ্রামে জন্মগ্রহণ করেন। তার পিতা ওয়াজেদ আলী এবং মা হালিমা খাতুন। তার পিতা ছিলেন একজন কৃষিবিদ। তার পিতা-মাতা দুজনই ছিলেন মজলুম জননেতা মওলানা ভাসানীর আসাম জীবনের ছাত্র।
শিক্ষাজীবন
আবদুল হাই শিকদার প্রথম জীবনের লেখাপড়া শেষ করেন গ্রামের স্কুল, ভুরুঙ্গামারী হাই স্কুল, রংপুরের কারমাইকেল কলেজ-এ। তারপর রাজশাহী বিশ্ববিদ্যালয়ে অধীনে ১৯৭৯ সালে বাংলায় স্নাতক (সম্মান) সম্পন্ন করেন। তারপর দীর্ঘ বিরতির পর শান্ত মরিয়ম বিশ্ববিদ্যালয় থেকে ২০০৬ সালে বাংলা সাহিত্যে এম.এ ডিগ্রী অর্জন করেন।
কর্মজীবন
কবি আবদুল হাই শিকদার সাংবাদিক হিসেবে কর্মজীবন শুরু করেন এবং বিভিন্ন পত্র-পত্রিকায় কাজ করেন। তিনি সরকারি ও সাংগঠনিক কার্যক্রমেও যথেষ্ট দক্ষতার পরিচয় দিয়েছেন। জাতীয় গ্রন্থকেন্দ্র, বাংলাদেশ শিশু একাডেমী, সংস্কৃতি বিষয়ক মন্ত্রণালয়, জাসাস কেন্দ্রীয় কমিটির সদস্য সচিব, শিক্ষা মন্ত্রণালয়ের গুরত্বপূর্ণ কর্মকান্ডের সাথে তিনি যুক্ত । তিনি বিভিন্ন সামাজিক সাংস্কৃতিক সংগঠনের আজীবন সদস্য, উপদেষ্টা, সহ-সভাপতি, সভাপতি ও সদস্য সচিব হিসেবে যুক্ত আছেন। তিনি ঢাকা সাংবাদিক ইউনিয়ন, বাংলাদেশ চলচ্চিত্র সাংবাদিক সমিতি, শত নাগরিক জাতীয় কমিটি, বাংলাদেশ ইতিহাস পরিষদ, জাতীয় নজরুল সমাজ, মুক্তিযুদ্ধের প্রজন্ম ইত্যাদি সংগঠনের অন্যতম সংগঠক। তিনি বাংলা একাডেমীর একজন ফেলো; । তিনি নজরুল ইনস্টিটিউট এর নির্বাহী পরিচালক ছিলেন। দৈনিক আমার দেশ-এর সিনিয়র সহকারী সম্পাদক ও ইউনিভার্সিটি অব ডেভেলপমেন্ট অল্টারনেটিভ (UODA) এর সহযোগী অধ্যাপক হিসেবে কর্মরত ছিলেন। নাগরিক সমাজের জাতীয় সংগঠন "শত নাগরিক" জাতীয় কমিটির সদস্য সচিব হিসেবেও তিনি দায়িত্ব পালন করছেন।এছাড়াও তিনি বর্তমান বাংলাদেশ ইসলামি বিশ্ববিদ্যালয় (BIU)-এ অধ্যাপনা করছেন।
সাহিত্যকর্ম
কবিতা, গল্প, প্রবন্ধ, শিশু সাহিত্য, গবেষণা, সম্পাদনা ইত্যাদি সাহিত্যের সব শাখাতেই আবদুল হাই শিকদার রেখেছেন তার অসামান্য প্রতিভার স্বাক্ষর। এছাড়াও তিনি নজরুল বিষয়ক গ্রন্থ সম্পাদনা করেছেন, কাব্যগ্রন্থ সম্পাদনের সাথেও তিনি যুক্ত। এ যাবৎ তার প্রকাশিত গ্রন্থ সংখ্যা প্রায় ১২০টি। নিম্নে তার উল্লেখযোগ্য সাহিত্যকর্মের তালিকা দেওয়া হলঃ
তথ্যচিত্র নির্মাণ
আবদুল হাই শিকদার বেশ কিছু তথ্যচিত্র নির্মাণ করেছেন। এর মধ্যে নজরুল সংক্রান্ত ৩টি তথ্যচিত্র প্রযোজনা ও পরিবেশনা করে নজরুল ইন্সটিটিউট।
আলোকচিত্র প্রদর্শন
আবদুল হাই শিকদার একজন ভালো আলোকচিত্রীও। এর মধ্যে মুর্শিদাবাদ ও পলাশী কেন্দ্রিক আলোকচিত্রসমূহ নিয়ে ৩টি প্রদর্শনী হয় ঢাকায় এবং সুধী মহল দ্বারা প্রশংসিত হয়। আর কোন পলাশী নয়, একক আলোকচিত্র প্রদর্শনী ১৯৯৭ (উদ্বোধন করেন তৎকালনি বিরোধীদলীয় নেত্রী বেগম খালেদা জিয়া)। আর কোন পলাশী নয়, একক আলোকচিত্র প্রদর্শনী- ১৯৯৫ আর কোন পলাশী নয়, একক আলোকচিত্র প্রদর্শনী-১৯৯৪ (পলাশী, মুর্শিদাবাদ এবং নবাব সিরাজদৌলার উপর বাংলাদেশে এই ধরনের প্রদর্শণী প্রথম)।
কাকিলাকুড়া ইউনিয়ন
কাকিলাকুড়া ইউনিয়ন বাংলাদেশের ময়মনসিংহ বিভাগের শেরপুর জেলার শ্রীবরদী উপজেলার অন্তর্গত একটি ইউনিয়ন।
আবদুল হাই শিকদার
টেলিভিশনে পরিচালিত কার্যক্রম
বাংলাদেশ টেলিভিশনঃ ১৯৯২-১৯৯৬, ২০০৩-২০০৬ শিল্প, সাহিত্য, সংস্কৃতি, ইতিহাস ও ঐতিহ্য ম্যাগাজিন অণুষ্ঠান কথামালার উপস্থাপক, পরিকল্পনাকারী ও গ্রন্থনাকারী। এই অনুষ্ঠান জাতীয় সংস্কৃতির বিকাশে ও শিকড় সন্ধানে দায়িত্বশীল ভূমিকা পালন করেছে। মুসলিম বাংলার প্রথম কবি শাহ মোহাম্মদ সগীর, মধ্যযুগের কবি আবদুল হাকিম, বিশ্বকবি রবীন্দ্রনাথ ঠাকুর, কথাসাহিত্যিক মীর মোশাররফ হোসেন, ড. মোহাম্মদ শহীদুল্লাহ, মহাকবি কায়কোবাদ, কবি সতেন্দ্রনাথ দত্ত, কবি মোহিতলাল মজুমদার, বাংলা সনের প্রতিষ্ঠাতা আমীর ফতেহউল্লাহ খান সিরাজী, কাঙ্গাল হরিনাথ মজুমদার, শেখ ফজলল করিম, আবুল মনসুর আহমদ, নবাব সিরাজদ্দৌলা,কবি হেয়াত মামুদ, মহাকবি হাফিজ, শেখ সাদী, ফারাক্কা বাঁধ, কাগমারী সাস্কৃতিক সম্মেলন, ফরায়েজি আন্দোলন এবং জাতীয় কবির জীবনের অনেক অনুদঘাটিত দিক নিয়ে এ অনুষ্ঠানে সরেজমিন প্রতিবেদন প্রচার করা হয়।
কাকিলাকুড়া ইউনিয়ন
প্রশাসনিক এলাকা
গ্রাম সমূহ– কুতুবপুর, খামারপাড়া, চকপাড়া, পিরিজপুর, সাতানীপাড়া, গড়খুলা, গবরীকুড়া, খঞ্চেপাড়া, দীগদারী, খাটিয়াডাঙ্গা, মলামারী, কামারপাড়া, চিথলীয়াপাড়া, ভতনীকান্দা, উলিপাড়া, গেড়ামারা, কামারদহ, পুটল, চিংগুতাইর, খাসপাড়া, বলদিয়ারচর, সকরারদী, খোশালপুর, কানিপাড়া, দিয়ালপাড়া, নয়াপাড়া, চুরিয়াপাড়া।
আয়তন ও জনসংখ্যা
আয়তন– ১০ বর্গ কিঃ মিঃ। জনসংখ্যা– ৩০৪৬ জন (২০১১ সালের আদম শুমারি অনুযায়ী)
শিক্ষা
শিক্ষার হার : ৪৯%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- হামিদ উল্লাহ তালুকদার
অলিম্পিকে মেক্সিকো
thumbnail thumbnail thumbnail
মেক্সিকো প্রথম অলিম্পিক গেমসে অংশগ্রহণ করে ১৯০০ সালে এবং তারপর ১৯২০ সাল পর্যন্ত অংশগ্রহণ করেনি। ১৯২৪ সালের গেমসে পুনরায় অংশগ্রহণ করে এবং পরের প্রতিটি গ্রীষ্মকালীন গেমসে অংশগ্রহণ করেছে। শীতকালীন অলিম্পিকেও মেক্সিকো ১৯২৮ থেকে অংশগ্রহণ করে আসছে।
মেক্সিকোর জাতীয় অলিম্পিক কমিটি ১৯২৩ সালে গঠিত হয়।
স্বাগতিক গেমস
Mexico was the first Latin American nation to host the Olympic Games. 48 years after, Brazil is scheduled to become the second Latin American country to host the event, the 2016 Summer Olympics in Rio de Janeiro.
গ্রীষ্মকালীন গেমস অনুযায়ী পদক
{{legend|#ccf| Host nation}}
যশোর সরকারি মহিলা কলেজ
প্রাক-ইতিহাস এবং পরিচালনা কমিটি
ঐতিহ্যের ধারক-বাহক, নারী শিক্ষা বিস্তারের অগ্রদূত এই কলেজের প্রতিষ্ঠাকালীন ইতিহাসও ঘটনাবহুল। যশোরে অনেক আগে থেকেই নারী শিক্ষা প্রসারের লক্ষ্যে একটি মহিলা কলেজ প্রতিষ্ঠার প্রয়োজনীয়তা অনুভূত হলেও কার্যকর এবং সফল উদ্যোগ গৃহীত হয় বিংশ শতকের দ্বিতীয়ার্ধের প্রথম দিকে। এই জেলায় ১৯৪১ সালে ‘যশোর কলেজ, (পরবর্তীকালে মাইকেল মধুসূদন কলেজ) প্রতিষ্ঠিত হয় এবং এখানে সহশিক্ষা প্রচলিত থাকায় মেয়েরাও অধ্যয়নের সুযোগ পেতেন। কিন্তু এই অঞ্চলের রক্ষণশীল সমাজের সভ্যগণ তাঁদের কন্যা সন্তানদেরকে উক্ত কলেজে (যশোর কলেজ) প্রেরণ করতে স্বাচ্ছন্দবোধ করতেন না। ফলে এখানে একটি মহিলা কলেজ প্রতিষ্ঠা করা খুবই জরুরি হয়ে পড়ে।
এই কাজটি সম্পাদনের লক্ষ্যে ২৮ আগস্ট, ১৯৬৫ খ্রিস্টাব্দ তারিখে যশোরের জেলা প্রশাসক জনাব এ.বি.এম.গোলাম মোস্তফা (সি.এস.পি.)-এর সভাপতিত্বে যশোরে একটি সভা অনুষ্ঠিত হয়। উক্ত সভায় যশোরে একটি মহিলাকলেজ প্রতিষ্ঠার জন্য সর্বসম্মত সিদ্ধান্ত গৃহীত হয়। এই সভায় মোট ৩৩ জন উপস্থিত ছিলেন। তাঁরা হলেন সর্বজনাব এ.বি.এম. গোলাম মোস্তফা, ডি.সি যশোর; জেড.এ চৌধুরী, এ.ডি.সি যশোর; আহম্মদ আলী সরদার,এম.এন.এ; শরাফতুল্লাহ; এস.এইচ. রহমান, এস. ডি. ও, যশোর সদর; আব্দুল হাসিব; এস.এ আলিম খান; ডা: আহাদ আলী খান; এস. গোলাম মোস্তফা; এম.এ. ওহাব; অ্যাডভোকেট আল-হুসেন; ম্যানেজার, ইউনাইটেড ব্যাংক, যশোর; খন্দকার জহুরুল হক; মো: বশির; ম্যানেজার, বেঙ্গল টেক্সটাইল মিলস, যশোর; এন.এন. ঘোষ, ভাইস চেয়ারম্যান, মিউনিসিপ্যাল কমিটি; সুধীর কুমার ঘোষ; ই.এ নোমানী; শামসুল হুদা; এম. রওশন আলী; সৈয়দ গোলাম নকীব;বেগম আয়েশা সরদার; এম. হাসান, প্রেসিডেন্ট, এসোসিয়েশন অব ট্রেড অ্যান্ড ইন্ডাস্ট্রিজ; সাবির আহম্মদ; ডা: কাজী ওবাইদুল হক, এম.বি.বি.এস; মো. মশিউর রহমান, অ্যাডভোকেট; মো. নুরুল ইসলাম, অ্যাডভোকেট; মো. বি.সিকদার; মোবারক আলী; সৈয়দ শামসুর রহমান, অ্যাডভোকেট; ফজলুর রহমান, অধ্যক্ষ এম.এম. কলেজ; এ.এম.বদরুল আলী, এল.এল.বি; বেগম আর.বি নূরজাহান, প্রধান শিক্ষিকা, এম.এস. টি.পি উচ্চ বালিকা বিদ্যালয়; এম.এ.সামাদ এবং তোফাজ্জেল হোসেন।
১৯৬৫ সনের সেপ্টেম্বর মাসে মাত্র ৪৭ জন ছাত্রী নিয়ে যশোর মহিলা কলেজের কার্যক্রম শুরু হয়। স্থানীয় মাইকেল মধুসূদন কলেজ ভবনের একটি অংশ প্রথমে কলেজটি চালু হয়। সেখানে ১৯৬৬ সনের ২০ জুলাই, পর্যন্ত ক্লাস চলার পর কলেজটিতে নিজস্ব নবনির্মিত দ্বিতল ভবনে স্থানান্তরিত করা হয়। কলেজটি প্রতিষ্ঠিত হয় প্রধানত জনসাধারণের প্রদত্ত চাঁদা ও স্থানীয় বিদ্যোৎসাহী ব্যক্তিবর্গের উদ্যোগে। অতঃপর সরকার কলেজটির উন্নয়নকল্পে ১৯৬৫ সনে ৩,২০০ টাকা এবং ১৯৬৭-৬৮ সনে ৭০,০০০ টাকা প্রদান করেন। ১৯৬৬-৬৭ সনে কলেজের আবর্তক ব্যয় নির্বাহের জন্য ১৮,০০০ টাকা প্রদান করেন। ১৯৬৭ সনে স্নাতক শ্রেণিতে ‘মানবিক’ এবং পরবর্তী বৎসরে উচ্চ মাধ্যমিক শ্রেণীতে ‘বিজ্ঞান’ পাঠ্যক্রম প্রবর্তিত হওয়ায় কলেজটি প্রথম শ্রেণীর মর্যাদা লাভ করে। উচ্চ মাধ্যমিক শ্রেণীর জন্য যশোর শিক্ষা বোর্ড এবং স্নাতক শ্রেণীর জন্য রাজশাহী বিশ্ববিদ্যালয় কর্তৃক কলেজটি অনুমোদিত হয়।
শিক্ষাকার্যক্রম
উচ্চমাধ্যমিক, ডিগ্রি (পাস), ডিগ্রি (অনার্স) এবং মাস্টার্স পর্যায়ে পাঠদান করা হয়। বর্তমানে কলেজে ৯টি বিষয়ে অনার্স এবং মাস্টার্স কোর্স চালু আছে।
উৎসব, ক্রীড়া ও সাংস্কৃতিক
উৎসবমুখর পরিবেশে যশোর সরকারি মহিলা কলেজে পিঠা উৎসব হয়। এ উৎসবে ছাত্রীরা ভাবা, চিতই, নকশী, রসমালাই, কুলি সহ হরেক রকমের পিঠা পুলি প্রদর্শন করেন।
বর্তমান শিক্ষক ও কর্মচারীদের সংখ্যা
কলেজটিতে বর্তমানে শিক্ষক-শিক্ষিকার সংখ্যা প্রায় ৫২ জন। এবং অফিস কর্মকর্তার সংখ্যা ৯ জন।
বহিঃসংযোগ
যশোর সরকারি মহিলা কলেজ প্রাতিষ্ঠানিক ওয়েবসাইট
নূর টিভি (মার্কিন যুক্তরাষ্ট্র)
নূর টিভি (আরবি ভাষায় অর্থ "আলো") একটি মার্কিন যুক্তরাষ্ট্র ভিত্তিক আফগান উপগ্রহ টেলিভিশন নেটওয়ার্ক, যা ক্যালিফোর্নিয়ার প্লিজ্যান্টন থেকে পরিচালিত হয়। স্টেশনটি উত্তর আমেরিকা জুড়ে গ্যালাক্সি ২৫ উপগ্রহ ডিশে পাওয়া যায়।
নূর টিভির প্রোগ্রামগুলো ২৪ ঘণ্টা সম্প্রচারিত হয় এবং এর মধ্যে রয়েছে: বিশ্ব সংবাদ, শিশু এবং যুব প্রোগ্রামিং, খেলা, রান্না, সঙ্গীত এবং আলোচনা অনুষ্ঠান।
ক্যালিফোর্নিয়ার ফ্রেমন্টের তিন আফগান-মার্কিন ভাই (ইয়াম ইউসুফজাই, হারিস রহিমি এবং ফারজান রহিমি) ২৯ জুলাই ২০০৭ সালে নূর টিভি প্রতিষ্ঠা করেছিলেন এবং ১ আগস্ট ২০০৭ এ টেলিভিশনের পর্দায় হাজির হয়েছিলেন।
রাবিয়া ইবনে আল-হারিস
রাবিয়াহ ইবনে আল-হারিস (ربيعة بن الحارث) (c.566-c.640) ছিলেন ইসলামের নবী মুহাম্মদের প্রথম চাচাতো ভাই এবং সহচর।
পরিবার
তিনি মক্কার কুরাইশ বংশের হাশিম গোত্রের আল-হারিস ইবনে আবদুল মুত্তালিবের পুত্র ছিলেন।
তিনি তার চাচাতো বোন উম আল-হাকাম বিনতে আল-জুবায়েরকে বিয়ে করেন এবং তাদের নয়টি সন্তান ছিল।
ইসলাম ধর্ম গ্রহণ
বলা হয়ে থাকে যে রাবিয়া ৬২৪ সালে বদরের যুদ্ধে অংশ নেননি কারণ সে সময় তিনি সিরিয়ায় ছিলেন।
৬২৭ খ্রিষ্টাব্দে খাদের যুদ্ধের সময় তিনি ইসলাম ধর্ম গ্রহণ করেন এবং মদিনায় অভিবাসিত হন।
রক্তপণের ঘটনা
রাবিয়ার ছেলে আদম শিশু অবস্থায় পালক মায়ের সাথে বকর গোত্রে বসবাস করতেন। এদিকে বকর গোত্রের হুধাইল গোত্রের সাথে যুদ্ধ চলছিলো। আদম তার তাঁবু থেকে বেরিয়ে আসে এবং যুদ্ধের মধ্যবর্তী কোলাহলে জড়িয়ে পড়ে। হুধাইল গোত্রের এক ব্যক্তি থেকে ছোড়া পাথরদ্বারা আদমের মাথায় আঘাতপ্রাপ্ত হয় এবং আদম সেখানেই মৃত্যুবরণ করে।
রাবিয়া তার ছেলের মৃত্যুর জন্য হুধাইলের কাছ থেকে রক্ত-অর্থ বা পাল্টা-হত্যার দাবি করতে চেয়েছিলেন তবে এর আগেই মুহাম্মাদ মক্কা জয় করেন। ওইদিন মুহাম্মদ সকল রক্তপণ বাতিল করেন এবং বিশেষ করে রাবিয়ার ঘটনাটি দিয়েই এই রক্তপণ বাতিলের সূচনা করেন। যাইহোক, ইবনে ইসহাক দাবি করেন যে দুই বছর পরে, ৬৩২ এর বিদায় হজ্বে এই বাতিলের ঘোষণা করা হয়েছিল। "পৌত্তলিক যুগে যে সকল রক্তঝরানো হয়েছে তা অপ্রতিশোধপরায়ণ রাখতে হবে। প্রথমেই আমি রাবিয়া ইবনে আল হারিসের রক্তপণের দাবি বিলোপ করলাম। পৌত্তলিক যুগে এটিই প্রথম রক্ত ঝরানো যা আমি মোকাবেলা করলাম।" এভাবেই মুহাম্মদ রাবিয়াকে হত্যাকারীর কাছ থেকে প্রতিশোধ নিতে বাধা দিয়েছিলেন।
পরবর্তী জীবন
হুনাইনের যুদ্ধে যে দশজন পালিয়ে যাননি, তাদের মধ্যে রাবিয়া ও তার ভাই আবু সুফিয়ানও ছিলেন অন্যতম।
রাবিয়া ৬৩৬ খ্রিষ্টাব্দের পর কিন্তু ৬৪৪ খ্রিষ্টাব্দের পূর্বে মৃত্যুবরণ করেন।
২৭৪
২৭৪ গ্রেগরীয় বর্ষপঞ্জির একটি সাধারণ বছর।
তড়িৎ বিভব
তড়িৎ বিভব (একে তড়িৎ বিভব ক্ষেত্র, বিভব বা স্থিরতড়িৎ বিভব বলা হয়) হল কোনও ত্বরণ না ঘটিয়ে ক্ষেত্রের অভ্যন্তরে নির্দিষ্ট বিন্দুতে একটি অন্য বিন্দু থেকে একক আধানকে স্থানান্তরিত করার জন্য যে কাজ করতে হয় তার পরিমাণ। সাধারণত, এই অন্য বিন্দুটি হল ভূমি বা অসীমে কোন বিন্দু, যদিও যে কোনও বিন্দু ব্যবহার করা যেতে পারে। মনে করা যাক, তড়িৎক্ষেত্রের কোনো বিন্দুতে বিভব V । সুতরাং, অসীম দূরত্ব থেকে ধনাত্মক আধানকে ওই বিন্দুতে আনতে কৃত কার্য = W । অতএব অসীম দূরত্ব থেকে q পরিমাণ আধানকে ওই বিন্দুতে আনতে কৃত কার্য,        W = V×q  অর্থাৎ, সম্পাদিত কার্য = বিভব × আধান এই কার্যই আধানকে তড়িৎ স্থিতিশক্তি রূপে সঞ্চিত থাকে। অতএব, তড়িৎ স্থিতিশক্তি = বিভব × আধান কোন পরিবাহীকে তড়িতাহিত করার পর অর্জিত যে ক্ষমতার সাহায্যে ঐ পরিবাহী অন্য বস্তুকে তড়িৎ প্রদান করতে কিংবা অন্য বস্তু থেকে তড়িৎ গ্রহণ করতে পারে সেই ক্ষমতাকে তার তড়িৎ বিভব বলে। সুতরাং তড়িৎ বিভব হচ্ছে আহিত পরিবাহকের তড়িৎ অবস্থা, এবং বিভবের উপরেই নির্ভর করে ঐ পরিবাহকটিকে অন্য পরিবাহকের সাথে সংযুক্ত করলে তা আধান দেবে না নেবে। দুটি পরিবাহকের মধ্যে আধানের প্রবাহ ঐ পরিবাহকদুটিতে আধানের পরিমাণের উপরে নির্ভর করে না, বরং তা নির্ভর করে পরিবাহক দুটির বিভবের উপরে। আবার তাপমাত্রার সাথে তুলনা করে বলা যায়, কোন বস্তুর পৃষ্ঠতলের একক ক্ষেত্রফলে যে পরিমাণ অস্থিতিশীল ধনাত্বক বা ঋনাত্বক চার্জ বা শূন্য চার্জ উপস্থিত থাকে তাকে ঐ সম্পূর্ণ বস্তুর তড়িৎ বিভব বা চার্জমাত্রা বা আধানমাত্রা বলে। অর্থাৎ বিভব হল কোন বস্তুর চার্জের ঘনত্ব। কোন বস্তু অপর বস্তু থেকে তড়িৎ গ্রহণ করবে না প্রদান করবে তা নির্ভর করে ঐ বস্তু দুটির বিভব পার্থক্যের উপরে। মূলতঃ এই বিভব পার্থক্যই হলো এক বস্তু থেকে অন্য বস্তুতে অথবা কোন পরিবাহীর দুটি বিন্দুর মধ্যে তড়িৎ প্রবাহের মূল চালিকাশক্তি। একটি আদর্শ মাল্টিমিটার দ্বারা তড়িৎ পার্থক্য সরাসরি পরিমাপ করা যায়। thumb|তড়িৎ পার্থক্য পরিমাপের জন্য ব্যবহৃত ডিজিটাল মাল্টিমিটার। চিরায়ত স্থির তড়িৎ বিজ্ঞান অনুসারে, স্থিরতড়িৎ ক্ষেত্র একটি সদিক রাশি (ভেক্টর পরিমাপ), যাকে স্থিরতড়িৎ বিভবের নতিমাত্রা বা নতির পরিমাণ দিয়ে প্রকাশ করা হয়, যা একটি স্কেলার পরিমাপ এবং যাকে V বা  φ  দ্বারা চিহ্নিত করা হয়। যে কোনও স্থানে একটি আধানযুক্ত কণার তড়িৎ বিভব শক্তিকে (জুল দ্বারা মাপা হয়) সেই কণার আধান (কুলম্ব দ্বারা মাপা হয়) দিয়ে ভাগ করলে এর মান পাওয়া যায়। যে ভাগফল পাওয়া যায়, সেটি ঐ বৈদ্যুতিক ক্ষেত্রের বৈশিষ্ট্য। সংক্ষেপে, তড়িৎ বিভব হল প্রতি একক আধানে তড়িৎ বিভব শক্তি। এই মানটি স্থির (সময়-অপরিবর্তিত) বা গতিশীল (সময়ের সাথে পরিবর্তিত) তড়িৎ ক্ষেত্রে একটি নির্দিষ্ট সময়ে গণনা করা যায় এবং এর একক জুল প্রতি কুলম্ব (
J C−1
), বা ভোল্ট (
V
)। অসীমের তড়িৎ বিভবকে শূন্য বলে ধরে নেওয়া হয়।                                                                                                                 চিরায়ত তড়িচ্চুম্বকত্ব অনুসারে, সময়-পরিবর্তিত ক্ষেত্রে কাজ করার সময়, তড়িৎ ক্ষেত্রটি কেবলমাত্র অদিক বিভব পদে প্রকাশ করা যায় না। পরিবর্তে, তড়িৎ ক্ষেত্রটি অদিক তড়িৎ বিভব এবং চৌম্বকীয় সদিক বিভব উভয় ভাবেই প্রকাশ করা যেতে পারে। তড়িৎ বিভব এবং চৌম্বকীয় সদিক বিভব একসাথে একটি ৪ ভেক্টর গঠন করে, যাতে দুটি ধরনের বিভব লরেন্টজ রূপান্তরের অধীনে মিশ্রিত হয়।                                                                                                                                                             ব্যবহারিকভাবে, তড়িৎ বিভব সর্বদা কোন স্থানের ধারাবাহিক অপেক্ষক; অন্যথায়, এর বিশেষ অন্তরজ (স্পেশাল ডেরিভেটিভ) অসীম মাত্রার একটি ক্ষেত্র উৎপাদন করবে, যা কার্যত অসম্ভব। এমনকি একটি আদর্শ বিন্দু আধানের 1/r বিভব রয়েছে, যা উৎস ব্যতীত সর্বত্র অবিচ্ছিন্ন। একটি আদর্শ পৃষ্ঠের আধান জুড়ে তড়িৎ ক্ষেত্রটি ধারাবাহিক নয়, কিন্তু এটি কোনও পর্যায়ে অসীম নয়। অতএব, তড়িৎ বিভবটি একটি আদর্শ পৃষ্ঠের আধান জুড়ে ধারাবাহিক। একটি আদর্শ রৈখিক আধানের \ln (r) বিভব রয়েছে, যা রৈখিক আধান ব্যতীত সর্বত্র অবিচ্ছিন্ন।
ভূমিকা
চিরায়ত বলবিদ্যা বল, শক্তি, বিভব, ইত্যাদির মতো ধারণাগুলি অন্বেষণ করে। বল এবং স্থিতি শক্তি সরাসরি সম্পর্কিত। যেকোন বস্তুতে কার্যকারী মোট বল, বস্তুতে ত্বরণ ঘটায়। যেহেতু যে অভিমুখে বল ত্বরান্বিত করে, বস্তু সেই অভিমুখে যায়, এর স্থিতিশক্তি হ্রাস পায়। উদাহরণস্বরূপ, একটি পাহাড়ের শীর্ষে একটি কামানবলের মহাকর্ষীয় স্থিতি শক্তি পাহাড়ের পদমূলের চেয়ে বেশি। এটি যত নিচের দিকে নামে, তত এর স্থিতি শক্তি হ্রাস পায়, স্থিতি শক্তি পরিবর্তিত হয়ে যায় গতি শক্তিতে।
নির্দিষ্ট বল ক্ষেত্রের স্থিতি শক্তি নির্ধারণ করা সম্ভব যাতে সেই ক্ষেত্রের কোনও বস্তুর স্থিতি শক্তি কেবলমাত্র ক্ষেত্রের সাপেক্ষে বস্তুর অবস্থানের উপর নির্ভর করে। এই জাতীয় দুটি ক্ষেত্র হ'ল মহাকর্ষ ক্ষেত্র এবং একটি তড়িৎ ক্ষেত্র (সময়ের সাথে পরিবর্তিত চৌম্বকীয় ক্ষেত্রের অভাবে)। এই জাতীয় ক্ষেত্রগুলি অবশ্যই বস্তুর অভ্যন্তরীণ বৈশিষ্ট্যের কারণে (যেমন, ভর বা আধান) এবং বস্তুর অবস্থানের কারণে বস্তুগুলিকে প্রভাবিত করে।
বস্তুগুলির বৈদ্যুতিক আধান থাকতে পারে এবং একটি তড়িৎ ক্ষেত্র, আধানযুক্ত বস্তুর উপর শক্তি প্রয়োগ করে। যদি আধানযুক্ত বস্তুর ধনাত্মক আধান থাকে বলটি সেই বিন্দুতে তড়িৎ ক্ষেত্র ভেক্টরের দিকে হবে, যখন আধান ঋণাত্মক হয় তখন বলটি বিপরীত দিকে কাজ করে। বলের মান পাওয়া যায় আধানের পরিমাণকে তড়িৎ ক্ষেত্র ভেক্টরের মান দিয়ে গুণ করে।
রুসলান মুমতাজ
রুসলান মুমতাজ (জন্ম: ২ অগস্ট, ১৯৮২ ) হলেন একজন ভারতীয় অভিনেতা ও মডেল। তিনি হিন্দি চলচ্চিত্র ও টেলিভিশন অনুষ্ঠানে অভিনয় করেন। ২০০৭ সালে এমপি৩: মেরা পহেলা পহেলা প্যার ছবিতে অভিনয়ের মাধ্যমে তিনি বলিউডে আত্মপ্রকাশ করেন। ২০১৩ সালে কহতা হ্যায় দিল জী লে জরা ধারাবাহিকে অভিনয়ের মাধ্যমে তিনি আত্মপ্রকাশ করেন টেলিভিশনে।
দলিপ তাহিল
দলিপ তাহিল (দালিপ তাহিলরামানি নামে জন্ম ; ৩০ অক্টোবর ১৯৫২) একজন ভারতীয় চলচ্চিত্র, টেলিভিশন এবং থিয়েটার অভিনেতা। তিনি ভারতের নৈনিতালের শেরউড কলেজে পড়াশোনা করেছেন। এক বছর আলীগড় মুসলিম বিশ্ববিদ্যালয়ে পড়ার পর, তিনি সেন্ট জেভিয়ার্স কলেজ, মুম্বাই থেকে স্নাতক হন। তাহিল বাজিগর (১৯৯৩), রাজা (১৯৯৫), হাম হ্যায় রাহি প্যায়ার কে (১৯৯৩) এবং কেয়ামত সে কেয়ামত তক (১৯৮৮) এ অভিনয়ের জন্য সর্বাধিক পরিচিত।
হরিচাঁদ ঠাকুর
হরিচাঁদ ঠাকুর [মধুকৃষ্ণাতিথি, মহাবারুনী, বুধবার, ১২১৮ বঙ্গাব্দ] (১১ মার্চ ১৮১২ – ৫ মার্চ ১৮৭৮) মতুয়া সম্প্রদায়ের প্রবর্তক। তিনি সমাজের পিছিয়ে পড়া নিম্নশ্রেণির অথবা, দলিত মানুষের উন্নয়নে নানান কাজ করেছিলেন। এই লক্ষ্যে হরিতনয় শ্রীশ্রীগুরুচাঁদ ঠাকুর ০৯ অক্টোবর, ১৯৩২ সালে মতুয়াদের জন্য একমাত্র সংগঠন শ্রীশ্রীহরি-গুরুচাঁদ মিশন প্রতিষ্ঠা করেন যা পরর্বতীতে শ্রীশ্রীহরি-গুরুচাঁদ মতুয়া মিশন নামে পরিচালিত হয়। যার কেন্দ্রীয় কার্যালয় শ্রীধাম ওড়াকান্দি ঠাকুরবাড়িতে অবস্থিত এবং বর্তমান সভাপতি মহা-মতুয়াচার্য শ্রীপদ্মনাভ ঠাকুর, সর্বোচ্চ আধ্যাত্মিক গুরু (মতুয়া সম্প্রদায়) এবং গদিসমাসীন ঠাকুর পূণ্য লীলাভূমি শ্রীধাম ওড়াকান্দি।
সংক্ষিপ্ত জীবনী
শ্রী শ্রী হরিচাঁদ ঠাকুর ১৮১২ খ্রিষ্টাব্দের ১১ই মার্চ (১২১৮ বঙ্গাব্দের ২৯ ফাল্গুন বুধবার,কৃষ্ণা ত্রয়োদশী) অবিভক্ত বাংলার গোপালগঞ্জ জেলার কাশিয়ানী থানার অন্তর্গত ওড়াকাঁন্দির পার্শ্ববর্তী সাফলাডাঙ্গা গ্রামে জন্মগ্রহণ করেছিলেন। তার মাতা-পিতার নাম অন্নপূর্ণা বৈরাগী ও যশোমন্ত বৈরাগী। তার প্রতিষ্ঠানিক শিক্ষা সেভাবে হয়নি, কিন্তু প্রেম-ভক্তির কথা সহজ-সরলভাবে প্রচার করতেন। বৈষ্ণব বাড়িতে জন্ম হওয়ার কারণে শাস্ত্র আলোচনার মাধ্যমে হিন্দু ও বৌদ্ধ শাস্ত্রের সম্পর্কে জ্ঞান লাভ করেন, বিভিন্ন জায়গায় অবস্থান করার সুযোগে অভিজ্ঞতালব্ধ জ্ঞান অর্জন করেছিলেন তিনি। তার প্রচলিত সাধন পদ্ধতিকে বলা হতো মতুয়াবাদ। তার দুই ছেলে গুরুচাঁদ ঠাকুর ও উমাচরণ। গুরুচাঁদ ঠাকুরের পিতা শ্রী শ্রী হরিচাঁদ ঠাকুরের  মৃত্যুর পর মতুয়া ধর্মের উন্নতিসাধন, শিক্ষার প্রসারে ব্রতী হয়েছিলেন। শ্রী শ্রী হরিচাঁদ ঠাকুরের জীবনী নিয়ে কবি রসরাজ তারক চন্দ্র সরকার শ্রীশ্রী হরিলীলামৃত নামক গ্রন্থটি রচনা করেন। শ্রী শ্রী  হরিচাঁদ ঠাকুর একজন মহাপুরুষ হিসাবে অবতার যা তার অনুসারিরা(ভক্তরা) সকলে বিশ্বাস করেন এবং তাকে বলা হয় পতিতপাবন। তাঁর ভক্তরা তাঁকে শ্রীচৈতন্যদেব এবং গৌতম বুদ্ধের যৌথ অবতার বলে মনে করতো। তাঁর প্রচারিত মতুয়া ধর্মে কোনো দেব-দেবীর স্থান নেই। ভক্ত ও অনুসারীদের উদ্দেশ্যে তিনি একটি বাণী প্রচার করেছিলেন 'মুখে হরি নাম কৃষ্ণ নাম হাতে কাম'। হরিবোল কথাটির অর্থ এখানে শ্রী হরী বিষ্ণু বলা হয়েছে। হরিচাঁদ কখনো নিজেকে প্রতিষ্ঠা করার কথা বলেননি।
মৃত্যু
হরিচাঁদ ঠাকুর ১২৮৪ বঙ্গাব্দের (১৮৭৭ খ্রি:) ২৩ ফাল্গুনে মৃত্যুবরণ করেন।
ঠাকুরবাড়ি ও মতুয়া ধাম
গোপালগঞ্জ জেলার কাশিয়ানি উপজেলার ওড়াকাঁন্দি-তে হরিচাঁদ ঠাকুরের ঠাকুরবাড়ি অবস্থিত। স্থানটি গোবরা-কাশিয়ানী একক ডিজেল রেললাইনের ছোট বাহিরবাগ স্টেশন থেকে ৮ কিমি উত্তর-পূর্বে।
প্রতি বছর চৈত্র মাসের মধুকৃষ্ণা ত্রয়োদশী তিথীতে ঠাকুর বাড়িতে মহাবারুনি স্নান ও মতুয়া মহামেলা হয়। মতুয়া সম্প্রদায়ের মানুষের কাছে পশ্চিমবঙ্গের বনগাঁর ঠাকুরনগর ঠাকুরবাড়ি ও মতুয়া ধাম বর্তমানে একটি গুরুত্বপূর্ণ তীর্থ কেন্দ্রে পরিণত হয়েছে। মতুয়া ধাম ঠাকুরনগর রেলওয়ে স্টেশন থেকে ১ কিলোমিটারের মধ্যে অবস্থিত। প্রতিবছর চৈত্র মাসে মতুয়া সম্প্রদায়ের ধর্মগুরু শ্রী শ্রী হরিচাঁদ ও তার কনিষ্ঠপুত্র শ্রী শ্রী গুরুচাঁদ ঠাকুরের আদর্শে মতুয়া ধামে মতুয়া মহামেলা বসে।
সোর্লি ম্যাকলিন
সোর্লি ম্যাকলিন (স্কটিশ গ্যালিকান: সোমহাইরেল ম্যাকগিল-আইন; ২ অক্টোবর ১৯১১ - ২৪ নভেম্বর ১৯৯৬) স্কটিশ গ্লোবাল কবি ছিলেন, স্কটিশ কাব্যগ্রন্থাগার "আধুনিক যুগের অন্যতম প্রধান স্কটিশ কবি" বলে বর্ণনা করেছিলেন। তার "তাঁর নির্বাচিত মাধ্যমের উপর দক্ষতা এবং ইউরোপীয় কাব্যিক traditionতিহ্য এবং ইউরোপীয় রাজনীতির সাথে তাঁর জড়িত থাকার কারণে"। নোবেল পুরস্কার বিজয়ী সিউমাস হেনি স্কটিশ গ্যালারী কবিতা সংরক্ষণের জন্য ম্যাকলিনকে কৃতিত্ব দিয়েছিলেন।
তিনি জন্মসূত্রে গ্যালিক সংস্কৃতি এবং সাহিত্যে নিমগ্ন, রাশে দ্বীপে একটি কঠোর প্রসবিটারিয়ান পরিবারে বেড়ে ওঠেন, তবে সমাজতন্ত্রের জন্য ধর্ম ত্যাগ করেছিলেন। 1930 এর দশকের শেষের দিকে, তিনি হিউ ম্যাকডিয়ারমিড এবং ডগলাস ইয়ংয়ের মতো অনেক স্কটিশ রেনেসাঁর ব্যক্তিত্বের সাথে বন্ধুত্ব করেছিলেন। উত্তর আফ্রিকার প্রচারের সময় রয়্যাল কর্পস অফ সিগন্যালে কর্মরত অবস্থায় তিনি তিনবার আহত হয়েছিলেন। ম্যাকলিন যুদ্ধের পরে তার পারফেকশনিজমের কারণে প্রকাশ করেছিলেন। ১৯৫6 সালে তিনি পলকটন উচ্চ বিদ্যালয়ে প্রধান শিক্ষক হন, যেখানে তিনি আনুষ্ঠানিক শিক্ষায় গ্যালিক ভাষা ব্যবহারের পক্ষে পরামর্শ দিয়েছিলেন।
ম্যাকলিন তাঁর কবিতায় মূলধারার ইউরোপীয় উপাদানগুলির সাথে traditionalতিহ্যবাহী গ্যালিক উপাদানগুলিকে জুতাপেটা করেছিলেন এবং প্রায়শই হাইল্যান্ড ক্লিয়ারেন্সকে সমসাময়িক ঘটনাগুলি, বিশেষত স্পেনীয় গৃহযুদ্ধের সাথে তুলনা করেছিলেন। তাঁর কাজটি traditionalতিহ্যবাহী এবং আধুনিক উপাদানগুলির একটি অনন্য সংশ্লেষ ছিল যা গ্যালিক traditionতিহ্যকে তার যথাযথ স্থানে ফিরিয়ে আনার এবং গ্যালিক ভাষাকে পুনরায় প্রাণবন্ত ও আধুনিকীকরণ করার কৃতিত্ব পেয়েছে। যদিও তার সবচেয়ে প্রভাবশালী রচনাগুলি, ডিন দো আইহির এবং আন কুয়েলথিয়ন 1944 সালে প্রকাশিত হয়েছিল, ম্যাকলিন তাঁর অনুবাদগুলি ইংরেজি অনুবাদে প্রকাশিত হওয়ার পরে 1970 এর দশক পর্যন্ত সুপরিচিত ছিল না। ১৯৫৪ সালে প্রকাশিত তাঁর পরবর্তী কবিতা হাল্লাইগ "কাল্ট স্ট্যাটাস" অর্জন করেছেন: হাইল্যান্ড ক্লিয়ারেন্সে অবলম্বিত একটি গ্রামের অলৌকিক উপস্থাপনার জন্য গ্যালিক-স্পিকিং সার্কেলের বাইরে ১৩৪ টি এবং ইংরেজিভাষী কল্পনায় সমস্ত স্কটিশ গ্যালারী কবিতা উপস্থাপন করতে এসেছিলেন।
প্রথম জীবন
স্কাই এবং অ্যাপ্লিক্রসের মধ্যে রাশেয়ের অবস্থান
সর্লে ম্যাকলিনের জন্ম ১৯৮১ সালের ২11 অক্টোবর রাশেয়ের এসগাইগে হয়েছিল; স্কটিশ গ্যালারী তাঁর প্রথম ভাষা ছিল। ছয় বছর বয়সে স্কুলে যাওয়ার আগে তিনি খুব কম ইংরেজি ভাষায় কথা বলেছিলেন। [৫]: ২৩ : 194 ম্যালকমের (১৮৮০-১৯৫১) এবং ক্রিস্টিনা ম্যাকলিনের (১৮––-১–74৪) জন্মগ্রহণকারী পাঁচ ছেলের মধ্যে তিনি ছিলেন দ্বিতীয়। । [7] পরিবারটি একটি ছোট ক্রাফ্টের মালিক এবং একটি সেলাইয়ের ব্যবসা চালিয়েছিল, [৮]: ১ but কিন্তু পরে তারা আরও ভাল বাড়িতে চলে যাওয়ার জন্য ক্রাফটকে ছেড়ে দিয়েছিল, যখন টেলরিংয়ের ব্যবসায়টি যখন মহা চাপ হ্রাস করে তখন তাদের অর্থের জন্য ক্ষতিকারক প্রমাণিত হয়। [9]: 10 তাঁর ভাই ছিলেন জন (১৯১০-১৯ ,০), একজন শিক্ষক এবং পরবর্তীকালে ওবান উচ্চ বিদ্যালয়ের রেক্টর, যিনি ছিলেন পাইপারও; [৫]: ২ Cal কলম (১৯১–-১৯60০), একজন প্রখ্যাত লোকবিজ্ঞানী এবং নৃতাত্ত্বিক; এবং আলাসডায়ার (১৯১–-১৯৯৯) এবং নরম্যান (c.1917 – c.1980), যারা সাধারণ অনুশীলনকারী হয়েছিলেন। সোরলির দুই ছোট বোন ইসোবেল এবং মেরিও স্কুল শিক্ষিকা ছিলেন ১০  [১১] তাঁর পৃষ্ঠপোষকতা ছিল সোমহাইরলে ম্যাক চালুয়িম 'আইসি চালুয়িম' আইসি আইইন 'আইস থার্মাইড' আইসি আইইন 'আইস থার্মিড; তিনি অষ্টম প্রজন্মের কাছে নিশ্চিতভাবে তাঁর বংশপরিচয় সনাক্ত করতে পারেননি 1: 211
বাড়িতে, তিনি গ্যালিকী সংস্কৃতি এবং বুল-আইথ্রিস (মৌখিক traditionতিহ্য), বিশেষত পুরানো গানগুলিতে খাঁটি ছিলেন। তাঁর মা, নিকলসন, পোর্ট্রির কাছে বেড়ে ওঠেন, যদিও তাঁর পরিবার লোকালশ বংশোদ্ভূত; [২] [৩] [१२] তার পরিবার ভাড়াটে অধিকারের জন্য হাইল্যান্ড ল্যান্ড লিগের সক্রিয়তায় জড়িত ছিল। [১৩]: ২৩১ তাঁর পিতা রাশেয়ের উপরে উত্থাপিত হয়েছিল, তবে তার পরিবারটি মূলত উত্তর উস্টের এবং সম্ভবত এর আগে মুলের ছিল। [১১] [৯]: ৯ পরিবারের উভয় পক্ষই হাইল্যান্ড ক্লিয়ারেন্সের সময় উচ্ছেদ করা হয়েছিল, যার মধ্যে সম্প্রদায়ের অনেক লোক [১৩]: ২৩১-২ তার মায়ের এবং পিতার উভয় পরিবারেই এমন ব্যক্তিদের অন্তর্ভুক্ত ছিল যা তাদের সম্প্রদায়ের দ্বারা সাধিত বলে বিবেচিত হত, তা رسمي শিক্ষার মাধ্যমে বা মৌখিক traditionতিহ্যের বিস্তৃত জ্ঞানের মাধ্যমে। [10] [9]: 9
কাপ নুডলস
কাপ নুডলস হচ্ছে একপ্রকারের চটজলদি নুডলস যাতে স্বাদযুক্ত পাউডার এবং/অথবা মশলাদার সস সহ পলিস্টেরিন, পলিথিলিন বা কাগজের কাপে বিক্রি করা হয়।   আলাদা প্যাকেটে বা কাপে আলদা স্বাদ থাকতে পারে। গরম জল একমাত্র উপাদান যা পৃথকভাবে মেশাতে হয়। রান্নায় ৩-৪ মিনিট সময় নেয়।
ইতিহাস
১৯৭১ সালে, নিসিন নিসিন কাপ নুডলস আবিষ্কার করেন, একটি কাপ নুডল যাতে নুডলস রান্না করার জন্য ফুটন্ত পানি ঢালতে হয়। আরও একটি নতুনত্ব হচ্ছে কাপে শুকনো শাকসবজী যুক্ত করা, যা সম্পূর্ণ চটজলদি স্যুপ ডিশ তৈরি করে।
দক্ষিণ কোরিয়া
কাপ নুডলস দক্ষিণ কোরিয়ায় কেওপ-রাময়েয়ন নামে পরিচিত। জনপ্রিয় কাপ নুডলসের মধ্যে রয়েছে নংশিমের নুডল স্যুপ বাটি, শিন কাপ নুডল স্যুপ এবং সাম্যাংয়ের হট চিকেন ফ্লেভার রামেন।
বাদল গুপ্ত
বাদল গুপ্ত (১৯১২ - ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বাঙালি বিপ্লবী।
প্রাথমিক জীবন
বাদল গুপ্তের আসল নাম সুধীর গুপ্ত। তার জন্ম ঢাকার বিক্রমপুর এলাকার পুর্ব শিমুলিয়া গ্রামে, যা বর্তমানে বাংলাদেশের মুন্সীগঞ্জ জেলার অন্তর্গত। বানারিপাড়া স্কুলে পড়ার সময়ে সেখানকার শিক্ষক নিকুঞ্জ সেন বাদলকে দেশপ্রেমে উদ্বুদ্ধ করেন। বাদল বেঙ্গল ভলান্টিয়ার্সে স্বেচ্ছাসেবী হিসাবে যোগ দেন।
রাইটার্স ভবনে হামলা
বেঙ্গল ভলান্টিয়ার্স(বি.ভি.)-এর বিপ্লবীরা কারাবিভাগের ইন্সপেক্টর জেনারেল কর্নেল এন এস সিম্পসনের উপরে হামলা চালানোর সিদ্ধান্ত নেন। সিম্পসন কারাগারে রাজবন্দীদের উপরে অত্যাচারের জন্য কুখ্যাত ছিলেন। সিম্পসনকে হত্যা করা ছাড়াও বিপ্লবীদের লক্ষ্য ছিলো কলকাতার ব্রিটিশ শাসকদের সচিবালয় রাইটার্স ভবনে হামলা চালিয়ে ব্রিটিশ শাসকদের মনে ত্রাস সৃষ্টি করা। ১৯৩০ সালের ৮ই ডিসেম্বর দীনেশ গুপ্ত ও বিনয় বসুর সাথে মিলে বাদল গুপ্ত ইউরোপীয় বেশভুষার ছদ্মবেশ নিয়ে রাইটার্স ভবনে প্রবেশ করেন, এবং কর্নেল সিম্পসনকে গুলি করে হত্যা করেন। ব্রিটিশ পুলিশ পালটা গুলি চালাতে শুরু করে। বন্দুকযুদ্ধে ব্রিটিশ পুলিশ অফিসার টোয়াইনাম, প্রেন্টিস ও নেলসন আহত হন। নিকটের লালবাজার থেকে কমিশনার টেগার্টের নেতৃত্বে পুলিশবাহিনী তাদের ঘিরে ফেলে এবং অচিরেই তিন বিপ্লবী পরাস্ত হন। তবে তারা পুলিশের হাতে ধরা দিতে চাননি, তাই বাদল পটাশিয়াম সায়ানাইড খান এবং বিনয় ও দীনেশ আত্মহত্যার জন্য নিজেদের উপরে গুলি চালান। বিষ খেয়ে ঘটনাস্থলেই বাদল গুপ্তের মৃত্যু হয়। ইতিহাসে এই তিন বীরের মহাকরণ আক্রমণ 'অলিন্দ যুদ্ধ' নামে খ্যাত। থাম্ব|শহীদ স্মৃতি
ভারত স্বাধীন হওয়ার পরে বিনয়-বাদল—দীনেশের নামানুসারে কলকাতার ডালহৌসি স্কোয়ারে র নাম পালটে রাখা হয় বি-বা-দী বাগ (বিনয়- বাদল-দীনেশ বাগ)। এই অলিন্দ যুদ্ধের স্মৃতিতে রাইটার্স বিল্ডিং এর দ্বিতলে একটি প্রস্তর ফলক আছে।
বিল বোস
উইলিয়াম এরিক বোস (Bill Bowes; জন্ম: ২৫ জুলাই, ১৯০৮ - মৃত্যু: ৪ সেপ্টেম্বর, ১৯৮৭) ইয়র্কশায়ারের ইল্যান্ড এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ১৯৩২ থেকে ১৯৪৬ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন। দলে তিনি মূলতঃ ফাস্ট বোলারের দায়িত্ব পালন করতেন। এছাড়াও নিচেরসারিতে ডানহাতে কার্যকরী ব্যাটিং করতেন ‘লফটি’ ডাকনামে পরিচিত বিল বোস।
১৯২৯ থেকে ১৯৪৭ সাল পর্যন্ত প্রথম-শ্রেণীর খেলোয়াড়ী জীবন চলমান ছিল বিল বোসের। এ সময়ে তিনি ৩৭২টি প্রথম-শ্রেণীর খেলায় অংশ নিয়ে ১৬৩৯টি উইকেট পেয়েছেন। ব্যক্তিগত সেরা বোলিং পরিসংখ্যান গড়েছেন ৯/১২১ ও ২৭বার খেলায় দশ উইকেট পেয়েছেন তিনি। সমগ্র খেলোয়াড়ী জীবনে ১৫৩১ রান তুলেছেন। ব্যক্তিগত সর্বোচ্চ রান করেছেন অপরাজিত ৪৩*। খুবই স্বল্পসংখ্যক খেলোয়াড়দের মধ্যে অন্যতম হিসেবে রানের তুলনায় উইকেট পেয়েছেন বেশি। নিজেকে দক্ষ ফিল্ডার হিসেবে দাবী না করলেও ১৩৮টি ক্যাচ তালুবন্দী করেছেন।
ইয়র্কশায়ার ও এমসিসি’র পক্ষে খেলেছেন তিনি। একাধারে দশ মৌসুম এমসিসির মাঠকর্মী দলের সদস্য ছিলেন। এর সদস্যরা দল নির্বাচন করার অধিকার পেতেন। ফলে তিনি ইয়র্কশায়ারের বিপক্ষে খেলেন। তবে, ১৯৩৮ সালের পূর্ব-পর্যন্ত এমসিসির বিপক্ষে আর খেলেননি।
বিশ্বযুদ্ধ চলাকালীন ব্রিটিশ সেনাবাহিনীতে ‘গানারী কর্মকর্তা’ হিসেবে দায়িত্বপ্রাপ্ত হন। আটক হবার পূর্ব-পর্যন্ত উত্তর আফ্রিকায় ছিলেন। জুন, ১৯৪২ সালে তব্রুক পতন হলে মিত্রশক্তির ৩০০০০-এর অধিক সৈন্যের সাথে তিনিও আটক হয়েছিলেন। তিন বছর ইতালি ও জার্মান বন্দীশিবিরে অবস্থান করেন। এ সময়ে তিনি চার স্টোনের অধিক ওজন হারান।
যুদ্ধের পর আরও দুই মৌসুম খেলা চালিয়ে যান। অভিজ্ঞতায় ভাটা পড়ায় কেবলমাত্র মিডিয়াম পেস বোলিং করতেন। খেলোয়াড়ী জীবন থেকে অবসর গ্রহণের পর ইয়র্কশায়ারে কোচের দায়িত্বে ছিলেন ও ক্রিকেট লেখক হিসেবে দি ইয়র্কশায়ার পোস্টে কাজ করেন।
প্রারম্ভিক জীবন
২৫ জুলাই, ১৯০৮ তারিখে ইল্যান্ডে বিল বোসের জন্ম। বাবা জন বোস ল্যাঙ্কাশায়ার ও ইয়র্কশায়ার রেলওয়েতে চাকরি করতেন। ফলে তাঁদের পরিবারকে প্রায়শঃই জায়গা বদল করতে হতো। ১৯১৪ সালে তারা লিডসের আর্মলি এলাকায় বসবাস করতে থাকেন। সেখানে তিনি মালামাল নিয়ন্ত্রকের দায়িত্ব পান। ১৯৪৯ সালে নিজের আত্মজীবনীমূলকগ্রন্থ ‘এক্সপ্রেস ডেলিভারিজে’ বোস লিখেছেন যে, পেশাদার ক্রিকেটার হবার কোন স্বপ্ন শৈশবকালে রোপন করেননি। নিতান্তই আকস্মিকভাবে এ খেলায় ঢুকে পড়েছেন। অন্যান্য বালকের সাথে রাস্তায় ক্রিকেট খেলতেন ও ঐ সময় থেকেই বাড়ীর কাছাকাছি থাকা স্থানীয় আর্মলি ক্লাবের পক্ষে খেলার স্বপ্ন দেখতেন। আর্মলির পেস বোলার টমি ড্রেককে আদর্শ হিসেবে মানতেন ও তার বোলিং ভঙ্গিমা অনুকরণের সিদ্ধান্ত নেন। ফলশ্রুতিতে শীর্ষস্থানীয় বোলার হওয়া সত্ত্বেও সর্বদাই টমি ড্রেকের বোলিংয়ের ধরনের কাছাকাছি পর্যায়ে থাকতো। ক্রিকেটে আর্মলি পার্ক কাউন্সিল স্কুল ও ওয়েস্ট লিডস হাই স্কুল - এ দুটি বিদ্যালয়ের প্রতিনিধিত্ব করেছেন বিল বোস। শেষেরটিতে হ্যাট্রিক লাভের পর স্কুল ক্যাপ পান।
১৯২৪ সালে বিদ্যালয় থেকে চলে আসার পর লিডসভিত্তিক আবাসন প্রতিষ্ঠানে কাজ করতে থাকেন। এ সময়ে সপ্তাহ শেষে আর্মলিতে ওয়েসলিয়ান সানডে স্কুল দলের পক্ষে ক্রিকেট খেলতেন। এছাড়াও একসময় ক্লাবের সচিবের দায়িত্বে ছিলেন তিনি। পরবর্তী দুইবছর তিনি এ দায়িত্ব পালন করেছিলেন। ১৯২৭ সালে ইস্টারের পরপরই আনুষ্ঠানিকভাবে উত্তর-পশ্চিম লিডসের কির্কস্টল এডুকেশনাল ক্রিকেট ক্লাবে খেলার জন্য আমন্ত্রিত হন। কির্কস্টল দ্বিতীয় একাদশের পক্ষে অভিষেক খেলায় মাত্র পাঁচ রান দিয়ে ছয় উইকেট দখল করেন। ফলে দর্শকেরা তাকে দেখার জন্য জমায়েত হতে থাকেন। ক্লাব কমিটির অন্যতম সদস্য জন কেকে মন্ত্রণাদাতা হিসেবে পান। ইয়র্কশায়ারের সদস্যরূপে অন্তর্ভুক্তিতে জন কে গুরুত্বপূর্ণ ভূমিকা পালন করেছিলেন। ১৯২৭ সালে বিল বোস কির্কস্টলের সাথে তার সফলতম মৌসুম পার করেন। লীগের অন্যান্য ক্লাবের কাছ থেকে আমন্ত্রণ আসতে থাকে যা তাকে পেশাদারিত্বের দিকে ধাবিত করে। কেউ কেউ আবাসন প্রতিষ্ঠানে সাপ্তাহিক উপার্জিত অর্থের বিপরীতে এক খেলায় অংশগ্রহণে অধিক অর্থ প্রদানের কথা বলে। তবে, কাউন্টি ক্রিকেটে পেশাদারী পর্যায়ে খেলার ব্যবস্থা করার পূর্বপর্যন্ত কে ও তার সহকর্মীরা তাকে ধরে রাখার পক্ষপাতী ছিল।
লর্ডসে যোগদান
ঐ মুহূর্তে ইয়র্কশায়ার কর্তৃপক্ষ তার প্রতি আগ্রহ না দেখালে ওয়ারউইকশায়ারের পক্ষ থেকে ডাক আসে তার। ঐ প্রেক্ষিতে এপ্রিল, ১৯২৮ সালে বোসকে প্রস্তুতিমূলক খেলায় অংশগ্রহণ করতে হয়। ১৯২৭ মৌসুম শেষে এমসিসি ঘোষণা করে যে ১৯২৮ সালে সকল প্রথম-শ্রেণীর মর্যাদাপ্রাপ্ত কাউন্টি দলের বিপক্ষে খেলবে। ফলে লর্ডস ক্রিকেট গ্রাউন্ডে পেশাদার মাঠকর্মীর সংখ্যা বৃদ্ধির কথা জানায়। বোস আবেদন করার সিদ্ধান্ত নেন ও জানুয়ারি, ১৯২৮ সালে প্রস্তুতিমূলক খেলায় অংশগ্রহণের জন্য আমন্ত্রিত হন। প্রস্তুতি পর্বে তাকে জাল দিয়ে ঘেরা কংক্রিটের উপর বিছানো ম্যাচিং পিচে বোলিং করতে হয়েছিল। ব্যাটসম্যান পেলহাম ওয়ার্নার ও এমসিসির সহকারী সচিব রনি এয়ার্ড তার বোলিং পরখ করে দেখেন। বোস তাঁদেরকে মুগ্ধ করেন। ফলশ্রুতিতে ১৯২৮ মৌসুমের জন্য সাপ্তাহিক £৫ পাউন্ড-স্টার্লিংয়ের বিনিময়ে লর্ডসের মাঠকর্মী হিসেবে নিয়োগ করা হয়।
এর পরপরই জন কে’র অনুরোধক্রমে ইয়র্কশায়ারের সচিব ফ্রেডরিক টুন দেখা করেন ও ইয়র্কশায়ারে যোগ দেয়ার কথা জানান। টুনের মতে ওয়ারউইকশায়ারে যোগ দেয়ার তুলনায় এমসিসিতে যোগ দেয়া অনেক ভালো। তার মতে লর্ডসে বোস ভালো সুযোগ পাবেন এবং এমসিসিতে দরকার না পড়লে ইয়র্কশায়ার কর্তৃপক্ষ আন্তরিকভাবে তাকে খেলাবে। বোস এতে আকৃষ্ট হন ও ওয়ারউইকশায়ারের প্রস্তাব ফিরিয়ে দেন। আবাসন সংস্থার চাকরি ছেড়ে দেন ও ১৫ এপ্রিল, ১৯২৮ তারিখে এমসিসিতে যোগ দেন। সপ্তাহান্তে তার পারিশ্রমিক £৬ পাউন্ড ধার্য করা হয়।
লর্ডসে মাঠকর্মী হিসেবে শুরু থেকেই অভিজ্ঞতার ঝুলি পুরতে থাকেন। বিশেষতঃ ওয়াল্টার ব্রিয়ারলি’র কাছ থেকে মূল্যবান প্রশিক্ষণ লাভ করেছিলেন। ১৯২৮ সালে এমসিসির পক্ষে প্রথম-শ্রেণীর খেলোয়াড়ী জীবন শুরু করেন। উনিশ বছর বয়সে ৩০ মে থেকে ১ জুন পর্যন্ত লর্ডসে ওয়েলসের বিপক্ষে অনুষ্ঠিত খেলায় অভিষেক পর্ব সম্পন্ন হয় তার। খেলায় তিনি ৩/৩৭ ও ২/৩২ লাভ করেন। ক্রিকেটআর্কাইভ কর্তৃক বর্তমানে প্রথম-শ্রেণীর খেলা হিসেবে স্বীকৃত এ খেলাটিতে বোস কিংবা জে. এম. কিলবার্ন - কেউই তাঁদের প্রতিভা প্রকাশ করতে পারেননি। কিলবার্ন লিখেছেন যে, বোসের প্রথম-শ্রেণীর প্রথমটি ছিল ৪ থেকে ৬ জুলাই পর্যন্ত লর্ডসে অনুষ্ঠিত এমসিসি বনাম কেমব্রিজ বিশ্ববিদ্যালয়ের খেলাটি। ঐ খেলায় বোস হ্যাট্রিকসহ ৪/২০ ও ২/১৮ লাভ করেছিলেন। তার এই অসামান্য অর্জনের বিষয়টি ইয়র্কশায়ার কর্তৃপক্ষ লক্ষ্য করে। ১৯২৮ সালে বোস আর কোন প্রথম-শ্রেণীর খেলায় অংশ নেননি। তাস্বত্ত্বেও ক্লাবটি ১৯২৯ সালের জন্য তাকে অন্তর্ভুক্ত করে।
ইয়র্কশায়ারে যোগদান
পরবর্তীতে জন কে’র পুণঃপুণ অনুরোধে বিল বোস নভেম্বরে ক্লাবের সভাপতি লর্ড হকের সাথে সাক্ষাৎ করেন। তিনি এমসিসির সাথে আনুষ্ঠানিক বৈঠকে মিলিত হন। সিদ্ধান্তে ঐকমত পোষণ করা হয় যে, এমসিসি দলের প্রয়োজন না পড়লে বোস ১৯২৯ সালে ইয়র্কশায়ারের পক্ষে খেলতে পারবেন।
দলে খেলার জন্য ফ্রাঙ্ক ডেনিস তার প্রধান পেস বোলিং প্রতিপক্ষ ছিলেন। এছাড়াও, ল্যাঙ্কাশায়ার লীগ থেকে আসা হেডলি ভেরিটি ১৯৩০ সালে ইয়র্কশায়ারে অন্তর্ভুক্ত হন।
১৯২৯ সালে বিল বোস মাত্র আটবার ইয়র্কশায়ারের পক্ষে চ্যাম্পিয়নশীপের খেলায় অংশ নিয়েছিলেন। তবে খেলা প্রতি পাঁচ উইকেট নিয়ে সর্বমোট ৪০ উইকেট দখল করেন। গড়ে ১৭.৭৭ রান খরচ করে ইয়র্কশায়ারের বোলারদের মধ্যে রোডসের পরই তিনি অবস্থান করেন। ১৯২৯ সালে জুলাইয়ের শেষদিকে বোস সেরা বোলিং করেন। ডিউসবারি ও সেভিল গ্রাউন্ডে লিচেস্টারশায়ারের বিপক্ষে অনুষ্ঠিত ঐ খেলায় তিনি ৮/৭৭ লাভ করেন। তার অবদানের বিষয়টি ইয়র্কশায়ারের দৃষ্টিভঙ্গী থেকে অস্পষ্ট ছিল। এমসিসি কর্তৃপক্ষ লর্ডসের মাঠকর্মী হিসেবে নয় বছরের জন্য তার মেয়াদ বৃদ্ধি করে। ইয়র্কশায়ার কর্তৃপক্ষ কোন বাঁধা প্রদান করেনি। ফলে বেশ কয়েকবার এমসিসির সদস্যরূপে ইয়র্কশায়ারের বিপক্ষে খেলেন।
১৯৩০ সালে নিজেকে প্রতিষ্ঠিত করতে তৎপর হন। শুরুতে নিয়মিতভাবে খেলানো না হলেও প্রথমবারের মতো শতাধিক উইকেট লাভে সক্ষমতা দেখান। ১৯৩০-এর দশকে একবার বাদে প্রত্যেক মৌসুমেই এ মাইলফলক স্পর্শ করেছিলেন। ১৯৩৭ সালে পায়ের গোড়ালিতে বড় ধরনের আঘাতের কারণে খেলায় অংশ নিতে পারেননি। ১৯৩০ সালে ১৯.৫৪ গড়ে ১০১ উইকেট দখল করেন। ব্যক্তিগত সেরা করেন ৮/৬৯।
১৯৩১ মৌসুম থেকে ইয়র্কশায়ার দল আরও একবার কাউন্টি চ্যাম্পিয়নশীপে প্রাধান্য বিস্তার করতে থাকে। এবার দলটি ধারাবাহিকভাবে তিনবার শিরোপা জয়ে সক্ষমতা দেখায়। হেডলি ভেরিটি ও বিল বোস উভয়েই ইয়র্কশায়ারের পক্ষে শতাধিক উইকেট লাভ করেন ও অত্যন্ত শক্তিশালী বোলিং আক্রমণে নেতৃত্ব দেন। এ পর্যায়ে জর্জ ম্যাকাউলি স্পিন বোলিংয়ের দিকে ধাবিত হন ও পেস বোলিং থেকে দূরে সরে আসেন। বিল বোস ও আর্থার রোডস ইয়র্কশায়ারের বোলিং আক্রমণ উদ্বোধনে নামতেন। ১৫.৬৬ গড়ে ১৩৬ উইকেট পান তিনি। সেরা বোলিং করেন ৭/৭১ ও চারবার খেলায় দশ উইকেট লাভের দাবীদার হন। ১৯৩২ সালে ইয়র্কশায়ার তাদের ষোড়শ চ্যাম্পিয়নশীপের শিরোপা পায়। এতে বিল বোস বিরাট ভূমিকায় অগ্রসর হয়েছিলেন। ১৫.১৪ গড়ে ১৯০ উইকেট লাভ করেন। খেলোয়াড়ী জীবনের ব্যক্তিগত সেরা বোলিং পরিসংখ্যান গড়েন ৯/১২১। এছাড়াও, খেলায় তিনি পাঁচবার দশ উইকেট শিকার করেছিলেন।
১৯৩৩ থেকে ১৯৩৫ সময়কালীন পরবর্তী দুই বছরে বিল বোস ক্রমাগত বাউন্সার মারার দিকে ঝুঁকে পড়েন। বিষয়টি ব্যাপকভাবে সমালোচনার সৃষ্টি করে। তাস্বত্ত্বেও, দেশের ভালোমানের পিচে সর্বাপেক্ষা গুরুত্বপূর্ণ বোলার হিসেবে তাকে গড়ে তুলে। ১৯৩৩ সালে ইয়র্কশায়ার উপর্যুপরী তৃতীয়বার শিরোপা পায়। ১৭.৭৮ গড়ে ১৫৯টি প্রথম-শ্রেণীর উইকেট পান। সেরা বোলিং করেন ৮/৬৯ ও পাঁচবার খেলায় দশ উইকেট লাভে সক্ষমতা দেখান। ১৯৩৪ সালে ল্যাঙ্কাশায়ারের কাছে ইয়র্কশায়ার চ্যাম্পিয়নশীপের শিরোপা খোঁয়ায়। ১৯.৪৫ গড়ে ১৪৭ উইকেট পান তিনি। খেলায় দুইবার দশ উইকেট লাভের পাশাপাশি ব্যক্তিগত সেরা করেন ৭/৩৪। ১৯৩৫ সালে ইয়র্কশায়ার তাদের অষ্টাদশ শিরোপা লাভ করে। বোস তার মৌসুমের সেরা সর্বোচ্চ উইকেট শিকার করেন। ১৯৩টি প্রথম-শ্রেণীর উইকেট লাভ করেন ১৫.৪৪ গড়ে। সেরা করেন ৮/১৭ ও পাঁচবার খেলায় দশ উইকেট পান।
১৯৩৭ সালে মৌসুমের উদ্বোধনী খেলায় গুরুতরভাবে পায়ের গোড়ালিতে আঘাত পান। ১ মে এ আঘাতের পর ২৩ জুন পর্যন্ত খেলার মাঠ থেকে বিশ্রামে ছিলেন তিনি। প্রায় দুই মাস ইয়র্কশায়ারের প্রধান পেস বোলারের অনুপস্থিতি স্বত্ত্বেও তারা উনিশতম শিরোপা জয় করে। ২১ খেলায় অংশ নিয়ে ১৯.৫৮ গড়ে ৮২ উইকেট পেয়েছিলেন বিল বোস। সেরা বোলিং পরিসংখ্যান গড়েন ৭/৫৬ ও একবার খেলায় দশ উইকেট পান।
১৯৩৮ সালে ইয়র্কশায়ার তাদের ২০তম শিরোপা লাভ করে। ১৫.২৩ গড়ে ১২১টি প্রথম-শ্রেণীর উইকেট লাভে সক্ষমতা দেখান। ব্যক্তিগত সেরা করেন ৬/৩২। ১৯৩৯ সালে ইয়র্কশায়ার উপর্যুপরী তৃতীয়বারের মতো শিরোপা জয় করে। বোস ১৪.৪৮ গড়ে ১২২টি প্রথমশ্রেণীর উইকেট পান। ব্যক্তিগত সেরা করেন ৭/৫০ ও খেলায় একবার দশ উইকেট তুলে নেন।
১৯৪৫ সালে বোস একটিমাত্র প্রথমশ্রেণীর ইনিংসে বোলিং করে ৩/২২ পেয়েছিলেন।
অস্ট্রেলিয়া ও নিউজিল্যান্ড গমন
১৯৩২-৩৩ মৌসুমে ইংরেজ দল অস্ট্রেলিয়া ও নিউজিল্যান্ডের উদ্দেশ্যে যাত্রা শুরু করে। জাহাজ নোঙর তোলার মাত্র তিনদিন পূর্বে বিল বোসকে শেষমুহুর্তে দলে নেয়া হয়। তিনি সিরিজের দ্বিতীয় টেস্টে অংশ নেন। সমগ্র সফরে একটিমাত্র টেস্ট খেলার সুযোগ হয় তার। মেলবোর্ন ক্রিকেট গ্রাউন্ডে অনুষ্ঠিত ঐ টেস্টে প্রথম বলেই ডন ব্র্যাডম্যানের উইকেট লাভে স্বীয় সক্ষমতার পরিচয় দেন। তবে, খেলায় এটিই তার একমাত্র উইকেট প্রাপ্তি ছিল। স্বাগতিক দল ১১১ রানের ব্যবধানে জয় তুলে নেয়।
সমগ্র সফরে বারোটি প্রথম-শ্রেণীর খেলায় অংশ নিয়ে ৩৭ উইকেট দখল করেন। ব্যক্তিগত সেরা বোলিং পরিসংখ্যান গড়েন অকল্যান্ড টেস্টে ৬/৩৪।
আন্তর্জাতিক ক্রিকেট
১৯৪৬ সালে ভারতের বিপক্ষে সিরিজের প্রথম খেলায় সর্বশেষবারের মতো টেস্টে অংশগ্রহণ করে বিল বোস। ইয়র্কশায়ার দল চ্যাম্পিয়নশীপের শিরোপা অক্ষুণ্ন রাখে ও ২২তম শিরোপা পায়। ১৫.১৮ গড়ে ৬৫টি প্রথমশ্রেণীর উইকেট পান। সেরা বোলিং করে ৫/১৭। ১৯৪৭ সালে ইয়র্কশায়ার পয়েন্ট তালিকার শীর্ষস্থান থেকে ছিটকে পড়ে এবং মিডলসেক্স ও গ্লুচেস্টারশায়ার চমৎকার আবহাওয়ায় শিরোপার লড়াইয়ে অবতীর্ণ হয়। বোস ১৭.৪৯ গড়ে ৭৩ উইকেট পান। ব্যক্তিগত সেরা করেন ৬/২৩। এরপর ২৮ ও ৩০ জুন হেডিংলিতে মিডলসেক্সের বিপক্ষে আর্থিক সুবিধাগ্রহণের খেলার জন্য মনোনীত হন ও £৮,০০০ পাউন্ড-স্টার্লিং লাভ করেন যা তৎকালীন রেকর্ড ছিল।
বিশ্বযুদ্ধে অংশগ্রহণ
দ্বিতীয় বিশ্বযুদ্ধ চলাকালে বিল বোস ব্রিটিশ সেনাবাহিনীতে গানারী কর্মকর্তা হিসেবে কমিশন্ডপ্রাপ্ত হন। জুন, ১৯৪২ সালে তব্রুক পতনের পর ফ্রেডি ব্রাউনের সাথে মিত্রশক্তির ৩০,০০০-এর অধিক সৈনিকসহ উত্তর আফ্রিকায় আটক হন। ইতালি ও জার্মানির বন্দীশিবিরে তিন বছর কারাভোগ করেন। সেখানে তারা ক্রিকেট, বেসবল ও রাগবি খেলা আয়োজন করেন। ১৯৪৫ সালে মার্কিনীদের হাতে মুক্ত হবার পর তিনি চার স্টোনের অধিক ওজন হারান।
যুদ্ধের পর বিল বোস কেবলমাত্র স্বল্পকালীন সময়ের জন্য মিডিয়াম পেস বোলিং করতেন। এর প্রধান কারণ ছিল বয়স ও কারাভোগের প্রতিক্রিয়া। ১৯৪৭ মৌসুম শেষে খেলার জগৎকে বিদায় জানান বিল বোস।
খেলার ধরন
ক্রিকেট সংবাদদাতা কলিন বেটম্যান তার খেলোয়াড়ী জীবন সম্পর্কে লেখেন যে, বোসের টেস্ট ক্রিকেটে বোলিং গড় উইকেট প্রতি ২২ রান খরচ করেন যা তার সময়কালে বেশ অসাধারণ বিষয় ছিল। কিন্তু, প্রথম-শ্রেণীর খেলোয়াড়ী জীবনে এ গড় ১৬ ছিল যা সত্যিই বিষ্ময়কর। বারক্লেজ ক্রিকেট ওয়ার্ল্ডে বিল বোসকে বোলার হিসেবে উল্লেখ করা হয়েছে। এতে তাকে শিক্ষা গ্রহণ ও পরীক্ষামূলক কার্যক্রম গ্রহণের সুযোগ হাতছাড়া না করার কথা তুলে ধরা হয়। নতুন বল হাতে নিয়ে অস্বাভাবিক সজীবতা প্রকাশে ও নিয়ন্ত্রণ আনয়ণে ব্যাপকভাবে নিজের উত্তরণ ঘটান।
কলিন বেটম্যান বোস সম্পর্কে লিখেন যে, তাকে কখনো ক্রিকেটার হিসেবে মনে হয়নি। তার ফিল্ডিং বেশ অগোছালো ও উইকেট লাভের তুলনায় রান আরও কম তুলেছেন। বোলার হিসেবে ১৯৩০-এর দশকে নিজের সেরা বছরগুলোয় বেশ কয়েকবার সমান সাক্ষরতা বজায় রেখেছিলেন। বেশ লম্বাটে ও সরু দৈহিক গড়নের অধিকারী হিসেবে বিল বোস তার শুরুর দিনগুলোয় শূন্যে ভাসিয়ে মিডিয়াম পেস বোলিং করতেন। তবে নিজের সেরা দিনগুলোয় ইয়র্কশায়ারের পিচে অত্যন্ত দ্রুতগতিসম্পন্ন বাউন্স ছুড়তেন। দীর্ঘ সময় ধরে বোলিং আক্রমণ কার্য পরিচালনা করার সক্ষমতা ছিল তার। নতুন বল নিয়ে উভয় দিক দিয়েই সুইং করতেন। একসময় পিচে খাঁটোমানের বল ছুঁড়তেন। তবে খেলোয়াড়ী জীবনের শেষদিকে পেসের অভাবহেতু স্ট্যাম্প বরাবর আঘাত শানতেন।
ব্যক্তিগত জীবন
ক্রিকেট খেলা থেকে অবসর গ্রহণের পর অনেক বছর ইয়র্কশায়ারের বোলিং কোচের দায়িত্বে ছিলেন। এ সময়ে ফ্রেড ট্রুম্যানের ন্যায় তরুণ ক্রিকেটারদেরকে প্রশিক্ষণ দিয়েছেন। লেখক হিসেবেও স্বীয় সক্ষমতার বহিঃপ্রকাশ ঘটিয়েছেন। লিডসভিত্তিক সংবাদপত্র দি ইয়র্কশায়ার পোস্টে ক্রিকেট সংবাদদাতা হিসেবে কাজ করেছেন। উইজডেন ক্রিকেটার্স অ্যালমেনাকে অগণিত নিবন্ধ লিখেছেন। এতে তিনি বোলার হিসেবে অভিজ্ঞতার কথা তুলে ধরেছেন।
১৯৫০ ও ১৯৬০-এর দশকে নেতিবাচক বোলিংয়ের সমস্যা সমাধানে তার দায়বদ্ধতার কথা জানান। দৈনন্দিন ক্রিকেটারদের দিকে নজর রাখতেন ও বিশ্বাস করতেন যে, ক্লাব ক্রিকেট কাউন্টি কিংবা টেস্ট ক্রিকেট নয় এবং খেলার বিকাশে প্রধান অন্তরায়।
৪ সেপ্টেম্বর, ১৯৮৭ তারিখে হৃদযন্ত্রক্রীয়ায় আক্রান্ত হয়ে পশ্চিম ইয়র্কশায়ারের অটলি এলাকায় ৭৯ বছর বয়সে জীবনাবসান ঘটে বিল বোসের।
উইলসডেন জংশন স্টেশন
উইলসডেন জংশন হল যুক্তরাজ্যের উত্তর-পশ্চিম লন্ডনের হার্লেসডেনের একটি জাতীয় রেল স্টেশন। এটি লন্ডন ওভারগ্রাউন্ড ও লন্ডন আন্ডারগ্রাউন্ড উভয় পরিষেবা দ্বারা পরিবেশিত হয়।
ইতিহাস
স্টেশনটি তিনটি সংলগ্ন স্থানে গড়ে উঠেছে। ওয়েস্ট কোস্ট প্রধান রেলপথের (ডব্লিউসিএমএল) স্টেশনটি লন্ডন ও উত্তর পশ্চিম রেলওয়ে দ্বারা ১৮৬৬ সালে খোলা হয়। এটি ০.৫ মাইল (০.৪০ কিমি) উত্তর-পশ্চিম ১৯৪১ সালে প্রতিষ্ঠিত লন্ডন অ্যান্ড বার্মিংহাম রেলওয়ের উইলসডেন স্টেশন প্রতিস্থাপন করার জন্য খোলা হয়েছিল। যাত্রী পরিষেবা ১৯৬২ সালে শেষ হয়েছিল, যখন ট্র্যাকের বক্রতা সহজ করার জন্য ডব্লিউসিএমএল-এর বিদ্যুতায়নের সময় প্ল্যাটফর্মগুলি সরানো হয়েছিল। পরবর্তীকালে নর্থ লন্ডন রেলপথের (এনএলএল) সেতুগুলো পুনর্নির্মাণ করা হয়।
ঘরে মলিন মুখ দেখে গলিস নে− ওরে ভাই
ঘরে মলিন মুখ দেখে গলিস নে− ওরে ভাই হল একটি রবীন্দ্রসংগীত। গানটি রবীন্দ্রনাথ ঠাকুরের গীতি-সংকলন গীতবিতান গ্রন্থের "স্বদেশ" পর্যায়ভুক্ত ৩১ সংখ্যক গান। বঙ্গভঙ্গ-বিরোধী আন্দোলনের পটভূমিতে ১৩১২ বঙ্গাব্দের ১১ আশ্বিনের পূর্বে রচিত ৮ ছত্রের এই গানটি প্রথম প্রকাশিত হয়েছিল বাউল নামক গীতিগ্রন্থে (১৪ আশ্বিন ১৩১২/ ৩০ সেপ্টেম্বর ১৯০৫)। এছাড়া গানটি পুনঃপ্রকাশিত হয় গান (১৩১৬ সংস্করণের "জাতীয়সঙ্গীত" পর্যায়ে) ও গান (১৩২১) গীতিগ্রন্থে, কাব্যগ্রন্থ-এর দশম খণ্ডের (১৩২১) "জাতীয়সঙ্গীত" পর্যায়ে, গীতবিতান গীতি-সংকলনের প্রথম সংস্করণের (আশ্বিন ১৩৩৮) প্রথম খণ্ডে এবং গীতবিতান-এর দ্বিতীয় সংস্করণের (ভাদ্র ১৩৪৫) প্রথম খণ্ডে। গানটির পাঠ খেয়া কাব্যগ্রন্থে মুদ্রিত পাঠের অনুরূপ। গানটির রচনাস্থল গিরিডি, মতান্তরে সম্ভবত কলকাতা। গানটি বাউল সুরের গান হিসেবে উল্লিখিত হলেও এটির স্বরলিপি পাওয়া যায় না। তবে ১৯০৫ থেকে ১৯০৮ সালের মধ্যবর্তী কোনও এক সময়ে রবীন্দ্রনাথ স্বকণ্ঠে এই গানটি রেকর্ড করেছিলেন (এইচ. বোস রেকর্ডস ৩৬৪)। গানটির পাণ্ডুলিপি "এমএস ১১০(১)" নামে পরিচিত। পরবর্তীকালে চেষ্টা সত্ত্বেও এইচ. বোস রেকর্ডস থেকে রবীন্দ্রনাথের স্বকণ্ঠে রেকর্ড করা কোনও গানই উদ্ধার করা যায়নি।
২৭৫
২৭৫ গ্রেগরীয় বর্ষপঞ্জির একটি সাধারণ বছর।